ai4bharat/Pralekha huggingface dataset:
प्रधानमंत्री कार्यालय
प्रधानमंत्री का जापान, पापुआ न्यू गिनी और ऑस्ट्रेलिया यात्रा से पहले वक्तव्य
मैं जापान के प्रधानमंत्री श्री फुमियो किशिदा के निमंत्रण पर जापानी अध्यक्षता के तहत जी7 शिखर सम्मेलन में हिस्सा लेने के लिए जापान के हिरोशिमा के लिए रवाना हो रहा हूं। हाल में ही भारत-जापान शिखर सम्मेलन के लिए भारत की यात्रा करने के बाद प्रधानमंत्री किशिदा से फिर भेंट होना प्रसन्नता की बात होगी। चूंकि इस साल भारत जी20 की अध्यक्षता कर रहा है, इसे देखते हुए जी7 शिखर सम्मेलन में मेरी उपस्थिति विशेष रूप से महत्वपूर्ण है। मैं जी7 के सदस्यों और अन्य आमंत्रित भागीदार देशों के साथ विश्व के सामने आने वाली चुनौतियों और उन्हें सामूहिक रूप से संबोधित करने से संबंधित विचारों के आदान-प्रदान को लेकर उत्सुक हूं। इसके अलावा मैं हिरोशिमा जी7 शिखर सम्मेलन में हिस्सा लेने वाले कुछ नेताओं के साथ द्विपक्षीय बैठकें भी करूंगा।
मैं जापान के बाद पापुआ न्यू गिनी के पोर्ट मोरेस्बी का दौरा करूंगा। पापुआ न्यू गिनी की यह मेरी पहली यात्रा होगी। इसके साथ ही, यह किसी भी भारतीय प्रधानमंत्री द्वारा पापुआ न्यू गिनी की पहली यात्रा भी होगी। मैं 22 मई, 2023 को पापुआ न्यू गिनी के प्रधानमंत्री श्री जेम्स मारापे के साथ संयुक्त रूप से भारत-प्रशांत द्वीप सहयोग फोरम  के तीसरे शिखर सम्मेलन की मेजबानी करूंगा। मैं आभारी हूं कि सभी 14 प्रशांत द्वीप के देशों  ने इस महत्वपूर्ण शिखर सम्मेलन में भाग लेने के लिए निमंत्रण को स्वीकार किया है। एफआईपीआईसी का गठन साल 2014 में मेरी फिजी यात्रा के दौरान किया गया था और मैं पीआईसी नेताओं के साथ हमें एक मंच पर लाने वाले मुद्दों जैसे कि जलवायु परिवर्तन व सतत विकास, क्षमता निर्माण व प्रशिक्षण, स्वास्थ्य व कल्याण, बुनियादी ढांचा और आर्थिक विकास पर बातचीत करने के लिए उत्सुक हूं।
एफआईपीआईसी में सम्मिलित होने के अलावा मैं पापुआ न्यू गिनी के गवर्नर जनरल सर बॉब डाडे, प्रधानमंत्री मारापे और शिखर सम्मेलन में भाग लेने वाले पीआईसी के कुछ अन्य नेताओं के साथ द्विपक्षीय बातचीत के लिए उत्सुक हूं।
इसके बाद मैं ऑस्ट्रेलिया के प्रधानमंत्री अल्बनीज के निमंत्रण पर सिडनी की यात्रा करूंगा। मैं भारत-ऑस्ट्रेलिया बैठक के लिए उत्सुक हूं, जो हमारे द्विपक्षीय संबंधों का जायजा लेने और इस साल मार्च में नई दिल्ली में आयोजित हुए पहले भारत-ऑस्ट्रेलिया वार्षिक शिखर सम्मेलन पर आगे की कार्रवाई करने का अवसर होगा। मैं ऑस्ट्रेलिया में सीईओ और व्यापार जगत की प्रमुख हस्तियों के साथ भी बैठक करूंगा और सिडनी में आयोजित एक विशेष कार्यक्रम के दौरान भारतीय समुदाय से भी मिलूंगा।
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्री डॉ. मनसुख मांडविया ने गुजरात में चक्रवात ‘बिपरजॉय’ पर तैयारियों के उपायों की समीक्षा की
चक्रवात की तैयारी के लिए गुजरात को केंद्रीय सहायता का आश्वासन दिया
राज्यों और केंद्रीय स्वास्थ्य एवं परिवार कल्याण मंत्रालय के क्षेत्रीय कार्यालयों के साथ मिलकर चक्रवात की स्थिति पर कड़ी निगरानी रखी जा रही है
सेंट्रल मेडिकल क्विक रिस्पांस टीम को स्टैंडबाय पर रखा गया है
केंद्रीय स्वास्थ्य एवं परिवार कल्याण मंत्री, डॉ. मनसुख मांडविया ने आज गुजरात के भुज में गुजरात के स्वास्थ्य मंत्री श्री ऋषिकेश गणेशभाई पटेल के साथ चक्रवात ‘बिपरजॉय’ पर केंद्र और गुजरात राज्य प्रशासन द्वारा की जा रही तैयारियों की समीक्षा की।
चक्रवात बिपरजॉय, एक “अत्यंत गंभीर चक्रवाती तूफान”, के 15 जून को गुजरात तट से गुजरने की उम्मीद है।
स्वास्थ्य एवं परिवार कल्याण मंत्रालय पश्चिमी तट के सभी राज्यों  में अपने क्षेत्रीय कार्यालयों के साथ निरंतर संपर्क में है, ताकि चक्रवात के लिए राज्यों को उनकी तैयारियों में अपेक्षित सहायता प्रदान करने के निर्देश दिए जा सकें। अभी तक स्वास्थ्य मंत्रालय को ऐसा कोई अनुरोध नहीं भेजा गया है।
छह बहु-विषयक केंद्रीय त्वरित प्रतिक्रिया चिकित्सा दल को विभिन्न अस्पतालों [डॉ. राम मनोहर लोहिया अस्पताल, नई दिल्ली; एलएचएमसी, नई दिल्ली; सफदरजंग अस्पताल, नई दिल्ली; एम्स ; एम्स  और एम्स ] से एकत्रित कर आपातकालीन देखभाल और सेवाएं प्रदान करने के लिए तैयार रखा गया है। इसके अलावा, किसी भी प्रभावित आबादी को मनोसामाजिक देखभाल और सहायता प्रदान करने के लिए निम्हान्स, बेंगलुरु की टीमें भी स्टैंडबाय पर हैं।
सभी राज्यों में एकीकृत रोग निगरानी कार्यक्रम  को चक्रवात के बाद किसी भी महामारी संभावित बीमारी के प्रकोप का समय पर पता लगाने के लिए राज्य/जिला निगरानी इकाइयों के माध्यम से आपदा के बाद रोग-निगरानी करने का काम सौंपा गया है। राज्यों द्वारा किसी भी रसद की आवश्यकता के मामले में, मैसर्स एचएलएल लाइफकेयर लिमिटेड को इसकी आपूर्ति का काम सौंपा गया है।
केंद्रीय स्वास्थ्य मंत्रालय चक्रवात की स्थिति की बारीकी से निगरानी कर रहा है और किसी भी स्वास्थ्य आपात स्थिति के लिए तैयार रहने के लिए सभी आवश्यक उपाय कर रहा है।
पेयजल एवं स्वच्छता मंत्रालय
स्वच्छ भारत मिशन के तहत शौचालय लागत के अनुमानों पर स्पष्टीकरण
यह पेयजल और स्वच्छता मंत्रालय, स्वच्छ भारत मिशन के संज्ञान में आया है कि ‘एसबीएम-जी’ के तहत निर्मित शौचालयों की लागत के कुछ गलत अनुमान सोशल मीडिया पर प्रसारित किए जा रहे हैं और प्रिंट एवं इलेक्ट्रॉनिक मीडिया में इस बारे में जानकारियां दी जा रही हैं।
यह स्पष्ट किया जाता है कि स्वच्छ भारत मिशन - ग्रामीण  के तहत प्रत्येक पात्र लाभार्थी को एक कम लागत, लेकिन अच्छी गुणवत्ता वाले घरेलू शौचालय के निर्माण के लिए प्रोत्साहन/सब्सिडी के रूप में 12,000 रुपये दिए जाते हैं। केंद्र और राज्य इस प्रोत्साहन में 60:40 के अनुपात में योगदान देते हैं। केंद्र राज्यों को अपना हिस्सा जारी कर देता है और इस कार्यक्रम को लागू करने की जिम्मेदारी राज्यों को दी गई है।
वैसे तो जुड़वां गड्ढे वाले लीच पिट शौचालय की औसत लागत लगभग 12,000 रुपये है, लेकिन यह लागत स्थानीय परिस्थितियों के आधार पर भिन्न हो सकती है। कुछ मामलों में लाभार्थी बेहतर गुणवत्ता वाले शौचालयों के निर्माण के लिए सरकारी प्रोत्साहन राशि से भी कुछ ज्यादा खर्च कर सकते हैं। अत: यह कहना गलत है कि इसके तहत दिया जाने वाला प्रोत्साहन ‘एक शौचालय की लागत’ के समतुल्य है।
स्वच्छ भारत मिशन के शुभारंभ से लेकर अब तक 7 करोड़ से भी ज्यादा शौचालयों का निर्माण किया गया है और स्वच्छता कवरेज अक्टूबर 2014 के 39 प्रतिशत से दोगुने से भी ज्यादा बढ़कर आज 82 प्रतिशत से भी अधिक के उच्च स्तर पर पहुंच गई है।
विज्ञान एवं प्रौद्योगिकी मंत्रालय
वैज्ञानिकों द्वारा बनाया गया प्रोटीन विभिन्न प्रकार के स्क्लेरोसिस जैसी बीमारियों के अध्ययन में सहायक हो सकता है
वैज्ञानिकों ने शुद्ध माइलिन बेसिक प्रोटीन  मोनोलेयर मनाए हैं जो माइलिंन शीथ का प्रमुख प्रोटीन घटक है। यह एक सुरक्षात्मक झिल्ली है, जो तंत्रिका कोशिकाओं के अक्षतंतु के चारों तरफ लपेटता है तथा विभिन्न स्क्लेरोसिस  जैसी बीमारियों का अध्ययन करने में आदर्श प्रोटीन के रूप में काम करता है।
एमबीपी माइलिन शीथ को सुसम्बद्ध करने में सहायता देता है और बनाए गए मोनोलेयर मल्टी लैम्लर माइलिन शीथ की संरचना के साथ-साथ शीथ की शुद्धता, स्थिरता और सघनता को संरक्षित रखने का काम करता है।
विज्ञान और प्रौद्योगिकी विभाग के अंतर्गत पूर्वोत्तर भारत के स्वायत संस्थान गुवाहाटी के इंस्टीट्यूट ऑफ एडवांस्ड स्टडी एंड साइंस एंड टेक्नोलॉजी के भौतिक विज्ञान विभाग के शोध समूह ने लैंगमुइर-ब्लोडेट  नामक एक तकनीक का उपयोग किया ताकि वायु-जल तथा वायु-ठोस इंटरफेस पर शुद्ध माइलिन बेसिक प्रोटीन के मोनोलेयर बनाए जा सकें।
इस शोध समूह का नेतृत्व एसोसिएट प्रोफेसर डॉक्टर सारथी कुंडु ने किया। उनके साथ वरिष्ठ रिसर्च फेलो श्री रक्तिम जे. सरमा ने सहयोग किया है। इन्होंने शोध में सब-फेज पीएम स्थितियों को अनुकूल बैठाकर प्रोटीन फिल्मों की स्थिरता और कठोरता पर नजर रखते हुए एमबीपी की बनावट व्यवस्था की व्याख्या की है। अणुओं की उलटने योग्य प्रकृति पीएच स्थितियों के बारे में फिल्मों के लचीलेपन की पुष्टि करती है। वायु जल इंटरफेस पर बने मोनोलेयर के विभिन्न क्षेत्रों से परिवर्तनीय पीएच स्थितियों के अंतर्गत प्रोटीन के व्यवहार की जांच की गई। मोनोलेयर की कठोरता विशिष्ट डोमेन और जल की सतह पर डोमेन द्वारा अधिग्रहित क्षेत्र के साथ परस्पर संबंधित किया गया था।
जल-वायु तथा एलबी विधि से निर्मित सतहों पर गठित घनिष्ठ रूप से पैक एमबीपी परत प्रोटीन वातावरण के आसपास के क्षेत्र में 2डी विभिन्न रासायनिक तथा भौतिक गुणों के अध्ययन करने में सहायक होगी। एमबीपी की जमा एलबी फिल्मों को रूचि के प्रोटीन को निश्चित रूप देने के लिए प्रोटीन नैनो टैम्प्लेट के रूप में भी माना जा सकता है। यह शोध कार्य हाल में प्रतिष्ठित एलसेवियर प्रकाशकों के अंतर्गत कोलॉयड्स एंड सर्फेस एः फिजियोकेमिकल एंड इंजीनियरिंग आसपेक्ट्स पत्रिका में प्रकाशित हुआ था।
पृथ्वी विज्ञान मंत्रालय
दक्षिण-पश्चिम मानसून के आगे बढ़ने के लिए परिस्थितियाँ अनुकूल हैं
दक्षिण-पश्चिम मानसून मालदीव-कोमोरिन क्षेत्र के कुछ हिस्सों, दक्षिण बंगाल की खाड़ी के कुछ और हिस्सों, अंडमान सागर के शेष भागऔर अंडमान व निकोबार द्वीप समूह में आगे बढ़ा
भारत मौसम विज्ञान विभाग के राष्ट्रीय मौसम पूर्वानुमान केंद्र के अनुसार:
दक्षिण-पश्चिम मानसून का आगे बढना
- पश्चिमी हवाओं के तेज होने और संवहनीय बादलों में वृद्धि के परिणामस्वरूप दक्षिण पश्चिम मॉनसून मालदीव-कोमोरिन क्षेत्र के कुछ हिस्सों,दक्षिण बंगाल की खाड़ी के कुछ और हिस्सों, अंडमान सागर के शेष भागऔर अंडमान व निकोबार द्वीप समूह में कुछ और आगे बढ़ाहै।
- मॉनसून की उत्तरी सीमा  अब अक्षांश 5° उत्तर /देशांतर 72° पूर्व, अक्षांश 6° उत्तर/देशांतर 79° पूर्व, अक्षांश 8° उत्तर/देशांतर 86° पूर्व, अक्षांश 11° उत्तर/ देशांतर 90° पूर्व, अक्षांश14° उत्तर/देशांतर 93° पूर्वऔर अक्षांश 16° उत्तर/देशांतर 95° पूर्व से होकर गुजरती है।
अगले 5 दिनों के दौरान मॉनसून का और आगे बढ़ना
- अगले 48 घंटों के दौरान मालदीव-कोमोरिन क्षेत्र के कुछ और हिस्सों में दक्षिण-पश्चिम मानसून के आगे बढ़ने के लिए परिस्थितियाँ अनुकूल हो रही हैं।
- 31 मई से 4 जून, 2020 के दौरान दक्षिण-पूर्व और आसपास के पूर्वी मध्य अरब सागर के ऊपर एक निम्न दबाव का क्षेत्र बनने की संभावना है। इस कारण, 1 जून 2020 से केरल में दक्षिण-पश्चिम मानसून की शुरुआत के लिए परिस्थितियां अनुकूल होने की प्रबल संभावना है।
पश्चिम-मध्य अरब सागर के ऊपर कम दबाव का क्षेत्र
- पश्चिम-मध्य अरब सागर के ऊपर एक कम दबाव का क्षेत्र बना है। अगले 48 घंटों के दौरान इसके कम दबाव के क्षेत्र  के रूप में केंद्रित होने की बहुत संभावना है। अगले 3 दिनों के दौरान इसके उत्तर-पश्चिम की ओर -दक्षिण ओमान और पूर्वी यमन तट - जाने की संभावना है।
मछुआरों के लिए चेतावनी
- मछुआरों को सलाह दी जाती है कि वे 29 मई, 2020 से 1 जून, 2020 के दौरान पश्चिम– मध्य अरब सागर में न जाएँ।
- मछुआरों को यह भी सलाह दी जाती है कि वे 31 मई, 2020 से 4 जून, 2020 के दौरान दक्षिण-पूर्व और पूर्व मध्य अरब सागर में न जाएँ।
इस दौरान,
♦पश्चिमी विक्षोभ और क्षोभमंडल के निचले स्तरों में एक पूर्व-पश्चिम कम दवाब के क्षेत्र के प्रभाव से, 28/30 मई, 2020 के दौरान पश्चिमी हिमालय क्षेत्र और आसपास के मैदानी इलाकों में अलग-अलग स्थानों पर बिजली, ओलों व तेज हवाओं के साथ बारिश / आंधी की सम्भावना है।
इसके परिणामस्वरूप, उत्तर भारत के मैदानी इलाकों और मध्य एवं पश्चिम भारत में अधिकतम तापमान अगले 3-4 दिनों के दौरान 3-4 डिग्री सेल्सियस तक कम होने की संभावना है। इसलिए आज, उत्तर-पश्चिम और मध्य भारत के अलग-अलग इलाकों में गर्मी  की स्थिति बनी रहेगी तथा कल से गर्मी में कमी आयेगी।
♦अगले 24 घंटों के दौरान त्रिपुरा और मिजोरम में अलग-अलग स्थानों पर भारी से बहुत भारी वर्षा तथा असम और मेघालय में भारी वर्षा। 28 से 31 मई 2020 के दौरान दक्षिण प्रायद्वीपीय भारत के कुछ हिस्सों में अलग-अलग स्थानों पर भारी वर्षा तथा 30 से 31 मई, 2020 के दौरान केरल और लक्षद्वीप में अलग-अलग स्थानों पर भारी से बहुत भारी वर्षा।
अधिक जानकारी के लिए कृपया www.imd.gov.inदेखें
प्रधानमंत्री कार्यालय
बांग्लादेश की यात्रा पर रवाना होने से पहले प्रधानमंत्री का बयान
मैं बांग्लादेश की प्रधानमंत्री महामहिमशेख हसीना के निमंत्रण पर 26-27 मार्च 2021 को बांग्लादेश की यात्रा करूंगा।
मुझे खुशी है कि कोविड-19 महामारी की शुरुआत के बाद किसी ऐसे पड़ोसी मित्र देश की यह मेरी पहली विदेश यात्रा है, जिसके साथ भारत के सांस्कृतिक, भाषाई और दोनों देशों के लोगों के बीच आपस मेंगहरेसंबंध हैं।
मैं कल राष्ट्रीय दिवस समारोह में अपनी भागीदारी का इंतजार कर रहा हूं, जब बांग्लादेश के राष्ट्रपिता बंगबंधु शेख मुजीबुर रहमान की जन्मशती भी मनाई जा रही है। बंगबंधु पिछली शताब्दी के कद्दावर नेताओं में से एक थे, जिनका जीवन और आदर्श लाखों लोगों को प्रेरित करता है। उनकी स्मृति को अपनासम्मान देने के लिए मैं तुंगीपाड़ा में बंगबंधु की समाधि पर जाने के लिए उत्सुक हूं।
मैं पौराणिक परंपरा की 51 शक्तिपीठों में से एक, प्राचीन जशोरेश्वरी काली मंदिर में देवी काली की पूजा करने का बेसब्री से इंतजार कर रहा हूं।
मैं विशेष रूप से ओराकांडी में मतुआ समुदाय के प्रतिनिधियों के साथ अपनी बातचीत की भी प्रतीक्षा कर रहा हूं, जहां से श्री हरिचंद्र ठाकुर जी ने अपने पवित्र संदेश का प्रसार किया।
पिछले वर्ष दिसम्बर में प्रधानमंत्री शेख हसीना के साथ रचनात्मक वर्चुअल बैठक के बाद, मुझे उम्मीद है कि इस यात्रा के दौरान उनके साथ गहन चर्चा होगी। मैं महामहिम राष्ट्रपति अब्दुल हमीद और अन्य बांग्लादेशी गणमान्य लोगों के साथ भी अपनी बैठक की उत्सुकता से प्रतीक्षा कर रहा हूं।
मेरी यात्रा प्रधानमंत्री शेख हसीना के दूरदर्शी नेतृत्व के तहत बांग्लादेश की उल्लेखनीय आर्थिक और विकासात्मक प्रगति के लिए न केवल उनकी सराहना करने का अवसर होगी, बल्कि इन उपलब्धियों के लिए भारत के सहयोग के लिए भी प्रतिबद्ध होगी। मैं कोविड-19 के खिलाफ बांग्लादेश के संघर्ष के लिए भारत के समर्थन और एकजुटता को भी व्यक्त करूंगा।
इस्पात मंत्रालय
केंद्रीय इस्पात मंत्री श्री राम चंद्र प्रसाद सिंह ने गुजरात के मुख्यमंत्री श्री भूपेंद्र पटेल से अहमदाबाद में मुलाकात की; इस्पात क्षेत्र के विस्तार पर चर्चा की
केंद्रीय इस्पात मंत्री श्री राम चंद्र प्रसाद सिंह ने गुजरात के मुख्यमंत्री श्री भूपेंद्र पटेल से आज अहमदाबाद में मुलाकात की।
गुजरात के प्रयासों की प्रशंसा करते हुए इस्पात मंत्री ने कहा कि गुजरात कृषि और सहकारी क्षेत्र में देश के लिए एक आदर्श राज्य है। उन्होंने कहा कि गुजरात ने न केवल केंद्रीय योजनाओं को पूरी तरह से लागू किया है बल्कि कृषि क्षेत्र के लाभ के लिए नई योजनाएं भी शुरू की हैं। उन्होंने गुजरात राज्य में इस्पात क्षेत्र के विस्तार पर भी चर्चा की है।
केंद्रीय इस्पात मंत्री ने गुजरात सरकार के डैशबोर्ड पर भी अपनी प्रशंसा व्यक्त की और अपार संतोष जताया किया कि उन्हें अपने मंत्रालय के अधिकारियों के साथ अवलोकन करने का सौभाग्य मिला है। उन्होंने कहा कि माननीय प्रधानमंत्री नरेन्द्र मोदी के जुनून, प्रतिबद्धता और राष्ट्र निर्माण में योगदान और इसके लिए आवश्यक प्रक्रियाओं और प्रणालियों को इस अग्रणी डैशबोर्ड में देखा जा सकता है।
गुजरात के मुख्यमंत्री श्री भूपेंद्र पटेल ने कल केवड़िया में केंद्रीय इस्पात मंत्री के दौरे और 'इस्पात उपयोग' पर सलाहकार समिति की बैठक आयोजित करने पर प्रसन्नता व्यक्त की।
मुख्यमंत्री ने निवेश को बढ़ावा देने के लिए गुजरात सरकार द्वारा आयोजित किए जाने वाले दो प्रमुख कार्यक्रमों यानी वाइब्रेंट गुजरात और रक्षा प्रदर्शनी के बारे में चर्चा की। केंद्रीय इस्पात मंत्री ने दोनों आयोजनों में इस्पात मंत्रालय की सक्रिय भागीदारी का आश्वासन दिया।
इस बैठक के दौरान गुजरात सरकार के अधिकारियों के साथ इस्पात मंत्रालय के वरिष्ठ अधिकारी, भारतीय इस्पात प्राधिकरण-सेल के अध्यक्ष, एनएमडीसी और आरआईएनएल के अध्यक्ष एवं प्रबंध निदेशक भी उपस्थित थे।
उप राष्ट्रपति सचिवालय
उपराष्ट्रपति ने अच्छे स्वास्थ्य और खुशहाली के लिए गेम चेंजर के रूप में प्रौद्योगिकी पर जोर दिया
स्वास्थ्य संबंधी बुनियादी ढांचे के विकास से आर्थिक रूप से कमजोर लोगों का जीवन प्रभावित होता है : उपराष्ट्रपति
उपराष्ट्रपति ने स्वास्थ्य प्रौद्योगिकी मूल्यांकन पर दूसरी अंतर्राष्ट्रीय संगोष्ठी को संबोधित किया
उपराष्ट्रपति श्री जगदीप धनखड़ ने स्वास्थ्य प्रौद्योगिकी मूल्यांकन , 2023 पर दूसरी अंतर्राष्ट्रीय संगोष्ठी को संबोधित करते हुए कहा कि “भारत में जो सुविधाएं कुछ दशक पहले तक कम पाई जाती थीं, वे अब देश में प्रभागीय स्तर पर उपलब्ध हैं और उच्चतम गुणवत्ता वाली हैं।" प्रौद्योगिकी को अच्छे स्वास्थ्य और खुशहाली के लिए गेम चेंजर बताते हुए श्री धनखड़ ने कहा कि भारत ने दुनिया में एक उदाहरण पेश किया है, जहां लोगों को कुशल सेवाएं प्रदान करने के लिए प्रौद्योगिकी का उपयोग किया जा रहा है।
उपराष्ट्रपति ने सभी के लिए गुणवत्तापूर्ण स्वास्थ्य देखभाल की 'उपलब्धता, सामर्थ्य और पहुंच' सुनिश्चित करने के आईएसएचटीए के उद्देश्य की सराहना की। उन्होंने आयुष्मान भारत की 'दुनिया के सबसे बड़े, अत्यधिक पारदर्शी और प्रभावशाली तंत्र' के रूप में सराहना की, जिसने 'आर्थिक रूप से कमजोर' लोगों के जीवन को प्रभावी बनाने वाले स्वास्थ्य बुनियादी ढांचे और संस्थानों के निर्माण को सक्षम बनाया है। श्री धनखड़ ने जन औषधि केंद्र, ई-संजीवनी और स्वच्छ भारत मिशन जैसी अन्य पहलों पर भी ध्यान दिलाया, जिन्होंने बड़े पैमाने पर लोगों के अच्छे स्वास्थ्य को सुरक्षित करने में महत्वपूर्ण योगदान दिया है।
कोविड महामारी में भारत के सफल नेतृत्व को रेखांकित करते हुए उपराष्ट्रपति श्री धनखड़ ने भारत की वैक्सीन मैत्री पहल की ओर ध्यान आकर्षित किया। उन्होंने कहा कि यह भारत की 'वसुधैव कुटुम्बकम' की सदियों पुरानी लोकाचार की भावना है, जो दुनिया को एक परिवार के रूप में देखती है। उन्होंने सभी हितधारकों और वैश्विक नेताओं से स्वास्थ्य एवं खुशहाली की वैश्विक व्यवस्था को सुरक्षित करने में मदद करने के लिए उसी भरोसे और विश्वास के साथ एक साथ आने का आग्रह किया।
आईएसएचटीए-2023 का आयोजन स्वास्थ्य अनुसंधान विभाग, स्वास्थ्य एवं परिवार कल्याण मंत्रालय द्वारा विश्व स्वास्थ्य संगठन  और वैश्विक विकास केंद्र के सहयोग से किया गया था। संगोष्ठी में एक मार्केट प्लेस की मेजबानी भी की गई जिसमें राज्य और केंद्र सरकार द्वारा लागू की गई प्रमुख एचटीए अनुशंसाओं को प्रदर्शित किया गया।
इस कार्यक्रम में केंद्रीय स्वास्थ्य एवं परिवार कल्याण मंत्री, डॉ. मनसुख मांडविया, सदस्य , नीति आयोग, डॉ. वी के पॉल, भारत के उपराष्ट्रपति के सचिव श्री सुनील कुमार गुप्ता, स्वास्थ्य अनुसंधान विभाग में सचिव, डॉ. राजीव बहल, भारतीय चिकित्सा अनुसंधान परिषद के महानिदेशक, डॉ. रोडेरिको ओफ्रिन व भारत में विश्व स्वास्थ्य संगठन के प्रतिनिधि और 23 देशों के प्रतिनिधि भी शामिल थे।
उपराष्ट्रपति के भाषण का मूल पाठ पढ़ने के लिए नीचे दिए लिंक पर क्लिक करें :
https://www.pib.gov.in/PressReleasePage.aspx?PRID=1905543
विद्युत मंत्रालय
ग्राम उजाला ने प्रकाश फैलाया: आज वाराणसी में शुरुआत
बिहार के आरा में दो दिन में 6,150 बल्ब वितरण के लक्ष्य से अधिक बल्ब वितरितः विद्युत मंत्री
पहले चरण में एक करोड़ 50 लाख एलईडी बल्बों का वितरण किया जाएगा जिससे प्रतिवर्ष 2025 मिलियन केडब्ल्यूएच ऊर्जा की बचत होगी और कार्बन डाइऑक्साइड के उत्सर्जन में प्रतिवर्ष 1.65 मिलियन टन की कमी होगी
केंद्रीय विद्युत, नवीन और नवीकरणीय ऊर्जा, राज्य मंत्री , श्री आर. के. सिंह ने आज उत्तर प्रदेश के वाराणसी में ग्राम उजाला कार्यक्रम की शुरुआत की। इस कार्यक्रम के अतर्गत एनर्जी एफिसिएन्सी सर्विसेस लिमिटेड  के स्वामित्व वाली सब्सिडरी कंपनी कन्वर्जन्स एनर्जी सर्विसेज लिमिटेड  उच्च गुणवत्ता वाले एलईडी बल्बों का प्रति बल्ब 10 रुपए की वहनीय दर से वाराणसी से ग्रामीण इलाकों में वितरण करेगी। इस अवसर पर विद्युत मंत्रालय में सचिव श्री आलोक कुमार तथा अन्य गणमान्य व्यक्ति उपस्थित थे। ग्राम उजाला कार्यक्रम के पहले चरण के तहत 1 करोड़ 50 लाख एलईडी बल्बों का वितरण किया जाएगा। इससे भारत की जलवायु परिवर्तन कार्यनीति के तहत 2025 मिलियन केडब्ल्यूएच प्रतिवर्ष ऊर्जा की बचत होगी और कार्बनडाईऑक्साइड का उत्सर्जन प्रतिवर्ष 1.65 मिलियन टन कम होगा। इस कार्यक्रम के जरिए मात्र 10 रुपए प्रति बल्ब की दर से बेहतर प्रकाश की व्यवस्था की जा सकेगी। इससे बेहतर जीवन स्तर, आर्थिक बचत, अधिक आर्थिक गतिविधियां और ग्रामीण नागरिकों की बेहतर सुरक्षा की व्यवस्था की जा सकेगी।
केंद्रीय विद्युत, नवीन और नवीकरणीय ऊर्जा, राज्य मंत्री , श्री आर. के. सिंह ने सीईएसएल को अपनी इस नई पहल के लिए बधाई दी जिसके तहत वह ग्रामीण आबादी को वहनीय और उच्च गुणवत्ता वाले एलईडी बल्बों की आपूर्ति करेगा। उन्होंने उत्तर प्रदेश सरकार की भी इस बात के लिए प्रशंसा की कि उसने केंद्र के साथ महत्वाकांक्षी ‘पॉवर फॉर ऑल’  समझौते पर हस्ताक्षर करने के करीब चार वर्ष में ही राज्य के हर गांव में बिजली पहुंचा दी।
विद्युत मंत्री ने कहा कि भारत ऊर्जा अंतरण के साथ-साथ ऊर्जा कुशलता के क्षेत्र में भी नेतृत्वकारी भूमिका में आ गया है। इस योजना को वहनीयता का विचार सामने रख विशेष रूप से ग्रामीण घरों के लिए तैयार किया गया है और इससे ऊर्जा की पर्याप्त बचत होगी क्योंकि हर 12 वॉट का एलईडी बल्ब 100 वॉट के सामान्य चमकीले बल्ब जितना ही प्रकाश देता है।
विद्युत मंत्री ने उजाला योजना को लागू करने के लिए ईईएसएल द्वारा किए प्रयासों की प्रशंसा की जिसके तहत 36 करोड़ एलईडी बल्बों का वितरण किया जा चुका है और देशभर में 1 करोड़ 15 लाख स्ट्रीट लाइटों को एलईडी लाइटों में बदल दिया गया है। इससे हजारों मेगावॉट बिजली की बचत हुई है। अब ग्राम उजाला योजना ग्रामीण घरों में लागू की जाएगी जहां एलईडी बल्बों को मात्र 10 रुपए की वहनीय दर पर वितरित किया जाएगा। इस योजना के तहत बिहार के आरा जिले में शुरुआत से दो दिन के भीतर ही 6,150 बल्बों के वितरण के लक्ष्य को पार कर लिया गया।
इस कार्यक्रम के तहत 7 वॉट और 12 वॉट के एलईडी बल्बों को तीन साल की वारंटी के साथ ग्रामीण उपभोक्ताओं को सामान्य चमकीले बल्बों को लौटाने पर उपलब्ध कराया जाएगा। ग्राम उजाला कार्यक्रम पांच जिलों के सिर्फ उन्हीं गांवों में लागू किया जाएगा जहां उपभोक्ता पुराने सामान्य बल्बों के स्थान पर कम से कम पांच एलईडी बल्ब लेंगे। इन ग्रामीण घरों में बिजली के उपयोग की निगरानी के लिए मीटर लगाए जाएंगे। कार्बन क्रेडिट को शाइन प्रोग्राम ऑफ एक्टिविटीज के तहत खरीदारों की जरूरतों के आधार पर स्वैच्छिक कार्बन मानक के रूप में सत्यापित करने के विकल्प के साथ तैयार किया जाएगा।
सड़क परिवहन एवं राजमार्ग मंत्रालय
एनएचएआई द्वारा रियायत प्राप्त करने वालों, ठेकेदारों और सलाहकारों की रेटिंग शुरू की जाएगी
अपने सलाहकारों, ठेकेदारों और रियायत प्राप्त करने वालो के लिए एक पारदर्शी और व्यापक 'प्रदर्शन रेटिंग' प्रणाली स्थापित करने के लिए, एनएचएआई द्वारा एक 'वेंडर परफॉर्मेंस इवैल्यूएशन सिस्टम' विकसित की गई है। एनएचएआई के अनुसार, एनएचएआई की विभिन्न परियोजनाओं के लिए विक्रेताओं के प्रदर्शन को ट्रैक करने के लिए विक्रेताओं का पोर्टल आधारित वस्तुनिष्ठ मूल्यांकन शुरू किया गया है।
यह पोर्टल एनएचएआई की वेबसाइट पर 'वेंडर परफॉर्मेंस इवैल्यूएशन सिस्टम' के अंतर्गत उपलब्ध है। इस पोर्टल के अंतर्गत, एनएचएआई का कहना है कि, विक्रेताओं को एक आत्म-मूल्यांकन करना होता है और उनके द्वारा निष्पादित की जा रही परियोजनाओं की गतिविधियों से संबंधित दस्तावेजों को पोर्टल पर अपलोड करना होता है। एनएचएआई द्वारा कई स्तरों पर प्रस्तुतियों की समीक्षा की जाती है, जिसके आधार पर विक्रेताओं को रेटिंग प्रदान की जाती है।
पोर्टल में बीओटी , बीओटी , एचएएम, ईपीसी कार्यों के अंतर्गत कार्यान्वयन के तरीके और उसके पूरा होने की स्थिति के अनुसार परियोजनाओं की रेटिंग और प्राधिकरण के इंजीनियरों, स्वतंत्र इंजीनियरों और डीपीआर सलाहकारों के लिए रेटिंग प्रदान करने का प्रावधान है। यह सुनिश्चित करने के लिए कि मूल्यांकन सबसे ज्यादा वस्तुनिष्ठ और संतुलित तरीके से किया जाता है, विक्रेताओं को रेटिंग प्रदान करने के लिए बहु-स्तरीय समीक्षाएं की जाती है और इसे विक्रेता के साथ साझा किया जाता है। विक्रेता को दिए गए रेटिंग के खिलाफ अपील करने का भी अवसर प्रदान किया जाएगा।
आज की तारीख में, विक्रेताओं ने 853 परियोजनाओं  के लिए डेटा भरा है, जिनकी समीक्षा विभिन्न चरणों में की जा रही है। जो विक्रेता पोर्टल पर आवश्यक दस्तावेज अपलोड करने में विफल रहेंगें, उन्हें एनएचएआई की बोलियों में शामिल होने की अनुमति नहीं प्रदान की जाएगी।
एनएचएआई द्वारा कहा गया है कि विक्रेताओं के लिए रेटिंग को नई परियोजनाओं में शामिल होने की योग्यता मानदंडों में से एक बनाने के लिए, बोली दस्तावेजों में उपयुक्त संशोधनों को शामिल किया जा रहा है। इस रेटिंग पद्धति से विक्रेता की जवाबदेही बढ़ेगी और हाईवे की गुणवत्ता में सुधार आएगा।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 586 वां दिन
भारत में समग्र टीकाकरण कवरेज 210.79 करोड़ से अधिक हुआ
आज शाम 7 बजे तक 19 लाख से अधिक टीके की खुराक दी गई
भारत के कोविड -19 टीकाकरण कवरेज ने आज 210  करोड़ का अहम पड़ाव पार कर लिया। आज शाम 7 बजे तक 19 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10413778
|
|
दूसरी खुराक
|
|
10104086
|
|
प्रीकॉशन डोज
|
|
6683470
|
|
एफएलडब्ल्यू
|
|
पहली खुराक
|
|
18434035
|
|
दूसरी खुराक
|
|
17694207
|
|
प्रीकॉशन डोज
|
|
13003761
|
|
आयु वर्ग 12-14 वर्ष
|
|
पहली खुराक
|
|
40101351
|
||
|
दूसरी खुराक
|
|
29797817
|
|
आयु वर्ग 15-18 वर्ष
|
|
पहली खुराक
|
|
61598187
|
|
|
|
दूसरी खुराक
|
|
52111626
|
|
आयु वर्ग 18-44 वर्ष
|
|
पहली खुराक
|
|
560383340
|
|
दूसरी खुराक
|
|
512330653
|
||
|
प्रीकॉशनडोज
|
|
54426957
|
|
आयु वर्ग 45-59 वर्ष
|
|
पहली खुराक
|
|
203864932
|
|
दूसरी खुराक
|
|
196144501
|
|
प्रीकॉशन डोज
|
|
31465104
|
|
60 वर्ष से अधिक
|
|
पहली खुराक
|
|
127556583
|
|
दूसरी खुराक
|
|
122596725
|
|
प्रीकॉशन डोज
|
|
39111534
|
|
कुल दी गई पहली खुराक
|
|
1022352206
|
|
कुल दी गई दूसरी खुराक
|
|
940779615
|
|
प्रीकॉशन डोज
|
|
144800826
|
|
कुल
|
|
2107932647
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 24 अगस्त, 2022 
|
|
एचसीडब्ल्यू
|
|
पहली खुराक
|
|
56
|
|
दूसरी खुराक
|
|
444
|
|
प्रीकॉशन डोज
|
|
10138
|
|
एफएलडब्ल्यू
|
|
पहली खुराक
|
|
85
|
|
दूसरी खुराक
|
|
746
|
|
प्रीकॉशन डोज
|
|
23295
|
|
आयु वर्ग 12-14 वर्ष
|
|
पहली खुराक
|
|
32776
|
|
दूसरी खुराक
|
|
61198
|
|
आयु वर्ग 15-18 वर्ष
|
|
पहली खुराक
|
|
10858
|
|
|
|
दूसरी खुराक
|
|
30574
|
|
आयु वर्ग 18-44 वर्ष
|
|
पहली खुराक
|
|
25264
|
|
दूसरी खुराक
प्रीकॉशन डोज
|
|
102658
934507
|
|
आयु वर्ग 45-59 वर्ष
|
|
पहली खुराक
|
|
4768
|
|
दूसरी खुराक
प्रीकॉशन डोज
|
|
24473
448944
|
|
60 वर्ष से अधिक
|
|
पहली खुराक
|
|
3065
|
|
दूसरी खुराक
|
|
15664
|
|
प्रीकॉशन डोज
|
|
183792
|
|
कुल दी गई पहली खुराक
|
|
76872
|
|
कुल दी गई दूसरी खुराक
|
|
235757
|
|
प्रीकॉशन डोज
|
|
1600676
|
|
कुल
|
|
1913305
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एजे
(Visitor Counter : 125
PIB Headquarters
कोविड-19 पर पीआईबी का बुलेटिन
|
|
· देशव्यापी टीकाकरण अभियान के तहत अब तक टीके की कुल 212.17 करोड़ खुराक  दी गई
· पिछले 24 घंटों में 26,36,224 खुराक दी गई
· भारत में इस समय सक्रिय मामलों की संख्या 65,732
· सक्रिय मामले 0.15 प्रतिशत
· मरीजों के स्वस्थ होने की दर इस समय 98.66 प्रतिशत
· पिछले 24 घंटों में 22,031 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,38,25,024 हुई
· पिछले 24 घंटों में 5,439 नये मामले दर्ज
· दैनिक पॉजिटिविटी दर 1.70 प्रतिशत
· साप्ताहिक पॉजिटिविटी दर 2.64 प्रतिशत
· अब तक कुल 88.55 करोड़ जांच की जा चुकी हैं; पिछले 24 घंटों में 3,20,418 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार